དེ་ལྟར་ཁོས་རང་གི་བྱས་ཉེས་ལ་སེམས་གཏིང་ནས་བཟོད་གསོལ་ཞུས།དེའི་སྟབས་ཀྱིས།ཁོ་དལ་བར་འོག་ཁང་དུ་ཡོང་ནས་མདུན་སྒོ་ག་ལེར་ཕྱེ་ཞིང་སྐྱེད་ཚལ་དུ་ཚུར་འོང་གིན་ཡོད།ཡིན་ནའང་།བྱིས་པ་ཚོས་ཁོ་མཐོང་མ་ཐག་སྐྲག་ཐག་ཆོད་ནས་གཞོགས་གཞོགས་སུ་བྲོས།ཤུལ་དུ་སྐྱེད་ཚལ་དེ་སླར་ཡང་དགུན་ཁར་གྱུར།ངུ་བཞིན་པའི་བྱིས་པ་ཆུང་ཆུང་དེ་གཅིག་པུ་བྲོས་མ་བྱུང་།རྒྱུ་མཚན།ཁོའི་མིག་ཀོང་ཟུང་མཆི་མས་ཁེངས་ནས་མི་བོ་ཆེ་ཡོང་གིན་ཡོད་པའང་མི་མཐོང་བར་འདུགམི་བོ་ཆེ་ཁོའི་རྒྱབ་ཕྱོགས་ནས་ཁ་རོག་གེར་འོངས་ཏེ།ཁོ་པ་ག་ལེར་ལག་ཏུ་བླངས་ནས་ཡར་སྡོང་འགོར་བཞག་པ་ན།སླར་ཡང་ལྗོན་ཤིང་དེའི་ཡལ་འདབ་ལྷུག་པོར་གྲོལ་ཞིང་བྱ་བྱེའུ་འགའ་འཕུར་ཡོང་ནས་ལྗོན་སྟེང་དུ་མགྲིན་སྙན་སྒྲོགབྱིས་པ་ཆུང་ཆུང་དེའི་ལག་ཟུང་བརྐྱངས་ནས་མི་བོ་ཆེའི་སྐེ་ལ་འཐམས་ཏེ་ཁོ་ལ་འོ་ཡང་ཡང་བྱས།དེའི་ཚེ་ན་བྱིས་པ་གཞན་དག་གིས་ཀྱང་མི་བོ་ཆེ་ཁོང་བསམ་གནག་གདུག་ཅན་ཞིག་མིན་པ་མཐོང་འཕྲལ།དཔྱིད་ཀྱི་དཔལ་མོ་ལྷན་ཅིགཁོ་ཚོ་ཕྱིར་སྐྱེད་ཚལ་དུ་ལོག་ཡོང་།